شه‌فه‌ق نيوز/ وه‌رپرسيگ عراقى باس له‌وه‌ كرد ئيران هه‌نارده‌ى غاز وه‌كارخه‌ر ويستگه‌يل به‌رهه‌مهاوردن كاره‌با له‌ عراق ئه‌را 3 مليۆن قه‌ده‌م سێجا كه‌مه‌و كردگه‌ له‌ جه‌م ئه‌و بڕى ريككه‌فتنه‌ ك كرياگه‌و 25 مليۆن قه‌ده‌م سێجا بويه‌.
له‌ى باوه‌ته‌و، ئه‌حمه‌د عه‌بادى قسه‌كه‌ر وه‌ناو وه‌زاره‌ت كاره‌باى عراقى ئه‌را رووژنامه‌ى سه‌باح وت: كيشه‌ى كه‌مه‌وبوين وه‌پيدان كاره‌با له‌ حاڵ حازر له‌ پاريزگايه‌يل به‌غداو كه‌ربه‌لا و نه‌جه‌ف و ديوانيه‌ دريژه‌ كيشا وه‌ بوونه‌ى كه‌مه‌وبوين هه‌نارده‌ى غاز وه‌كارخه‌ر ويستگه‌يل به‌رهه‌مهاوردن كاره‌با له‌ عراق له‌لايه‌ن ئيرانه‌و ئه‌را نزيكه‌ى 3 مليۆن قه‌ده‌م سێجا له‌ جه‌م 25 قه‌ده‌م سێجا.
باس له‌وه‌يش كرد وه‌زاره‌ته‌گه‌ له‌ڕێ شانه‌ى قه‌يرانه‌و ك ئه‌را چاره‌سه‌ر كيشه‌يل دامه‌زرياگه‌ دانيشتنيگ ساز كردگه‌ ئه‌را چاره‌سه‌ر مه‌سه‌له‌گه‌.
